O AVENTURA BALCANICA 
in cautarea celei mai vechi märturii documentare 
scrise in limba romana 


La 29-30 iunie 2021 se vor implini 500 de ani de la aparitia celui mai vechi text 
păstrat in original în limba română, prima de pe teritoriul Vechii Dacii, mărturie 
documentară scrisă în limba română si recunoscută de către comunitatea ştiinţifică 
românească ce se conţine în „ Scrisoarea lui Neacșu din Câmpulung către 
Johannes (Hans) Benkner, judele Braşovului”. În această vară am sărbătorit doar 
495 de ani de la apariţia acelui document istoric epocal. Numai că... 


In 1521 Neacşu Lupa, negustor din Câmpulung, trimite o scrisoare 
Braşovenilor. E cel mai vechiu document de scriere românească, cunoscut 
până in tim;urile de faţă. Neacşu dă ştiri Braşovenilor privitoare la miş- 
cările făcute de Turci la hotarele ţării. El e cunoscut şi din socotelile de 
vamă ale Braşovului, căci făcea negot mai eles cu peşte adus dela 
Dunăre şi cu mărfuri turceşti pe care le vindea Braşovenilor. lată cuprinsul 
acestei scrisori: ?) 

»Inteleptului de bun neam şi cinstitului, de Dumnezeu dăruitului, dumisale 
CÂMPULUNG-MUSCEL „Hanăş — din eek multä sänätate dela 
„Neacşu din Câmpulung `). 
MONOGRAFIE ISTORICA Għsijdere daq e ita za lucrul Turcilor, : 
„cum am auzit eu cà impäratul au esit den Sofia 
„Şi aminterea nu e şi s'au dus in sus pe Dunăre. 
w/pac sä stii dumniata cà au venit un om dela 
„Nicopole de mi-au spus cá au vázut cu ochii 
wloi, că au trecut ceale corăbii ce ştii şi domniata 
„pe Dunăre în sus; ipac să ştii că bagă din toate 
„oraşele câte 50 de omini, să fie in ajutor în co- 
„räbii /pac să ştii cum s'au prins nişte meşteri den 
„Țarigrad cum vor treace acele corăbii la locul 
„cela strâmptul ce ştii si dumniata. 

„Ipac spui dumitale de lucrul lui Mahomed 
„beg, cum am auzit de boiari ce sânt megiaşi şi 
„de gineri-meu Negre, cum i-au dat împăratul 
„slobozie lui Mohamet beg, cum pre (unde) i-o fi 
yon preg 2. Romäneascä, ve el sá A Qui) 
„ipac sá ştii dumniata că era frică mare si (lui al 

u “a „Basarab de acel lotru de Mahamet bey, mai dona Ac pierdea en 
* „värtos de domniile voastre. /pac spui dumitale ca lui Neacşu din Campulung 
„mai marele mieu de ce-am înțeles şi eu, eu spui câtre Braşoveni, 
„dumitale, iar dumneata esti înţelept. $i aceste 
„cuvinte să tie dumniata la tine, sá nu ste umini multi. Şi dumneavoastră sá vá 


PREOT IOAN RÄUTESCU 








TIPOGRAFIA GH. GH. VLĂDESCU — CÂMPULUNG 





1943 „päziti cum veţi sti mai bine şi Dumnezeu sá te bucure >). 
ġ 1) /. Bogdan op. cit pg. 221. 
— lenta ') Í Bogdan „Documente si regeste' pg. 13840. 
%) CE. N. /orga „Studii si Documente” vol. X pg. 282—3 si Stoica Nicolaescu „Documente 
EDITIE ANASTATICÄ slavo-române” pg. 24—6. 


Bi Aceste cuvinte in s/avonește, numai restul textului in româneşte. 
3) Cele 4 cuvinte din urmă In slavoneste, ca şi inceputul. 


Acum zece ani am aflat pentru prima dată despre o nouă posibilă mărturie scrisă în limba 
română, mai veche cu aproape o sută de ani decât cea menționată mai sus. Informaţia am cunoscut- 
o dintr-un articol semnat de către poetul si jurnalistul bistritean, Victor Stir, si publicat în cotidianul 
„Mesagerul de Bistritá-Násáud ”, în data de 26 septembrie 2005. Iată un citat din acel articol: „În 
cartea “Aromânii de ieri şi de azi”, apărută la Editura „Scrisul Românesc” din Craiova în 1995 şi 
semnată de Hristu Cândroveanu, găsim o informaţie despre pisania mănăstirii din satul Linotopi, azi 
în Grecia. Cândroveanu scrie că, pe la 1972, poetul aromân Nida Boga i-a semnalat că în revista 
grecească „Makedoniki Zoi” („Viaţa Macedoniei”), s-a publicat textul: „CARI VA S-VINĂ SI VA 
SI S-ÎNCLINĂ CU EVLAVIE, LA AESTĂ BISEARICĂ, DUMNIDZĂ VA S-LI AGIUTĂ. 


1426”. Pisania a fost scrisä pe peretele sfäntului läcas in limba aromänä, cu litere grecesti. Textul nu 
a fost fotografiat, pentru ca documentul sá fie ,,intreg” si veridic. Dupá cum scrie autorul cártii, nu s- 
a limpezit nici pänä azi problema adevärului respectivei pisanii care ar fi dus märturia de limbä 
romäneascä inaintea scrisorii boierului Neacsu cu o sutä de ani. Daca la nivel de institutii ale 
statului nu s-a putut mai mult, poate vreun binevoitor particular ajunge la biserica ,, Sfantul 
Zaharia” din Linotopi si fotografiazä textul care poate deveni document”. 


La 6 noiembrie 2008 si poetul Nicolae Dabija märturisea intr-un editorial din säptämänalul 
„Literatura si Arta” cä a dorit sä ajungä la Linotopi sä vadä textul dat doar cä entuziasmul i-a pierit 
dupa ce a aflat ca inscriptia a fost räzäluitä la indicatia preotilor greci in timpul unor reparatii ale 
bisericii. Peste cinci ani Nicolae Dabija a revenit la tema data intr-un articol din revista ASM, 
Akademos”, nr. 3, septembrie 2013, intitulat: „Începuturile poeziei noastre”, considerând acea 
pisanie drept cea mai veche poezie, scrisă în dialectul aromân al limbii române cu litere greceşti. 

Îndemnul lui Victor Stir din articolul citat mai sus a fost atât de convingător încât m-a pus pe 
jaratec şi nu m-am lăsat până n-am atins cu automobilul culmile munţilor Grammos, unde, conform 
informației lui Nida Boga si Hristu Cândroveanu, se afla localitatea Linotopi. 


Încercări de a atinge acele culmi și de a fotografia pisania mult dorită au fost de tot şase: în 
2007, 2008, 2009, 2010, 2011, 2012, participând la festivalurile folclorice ale aromânilor din nordul 
Greciei, în oraşul montan Metsovo (în aromână, Aminciu). De patru ori am ajuns până la 
Kefalokhori şi Eptakhori, localităţi cu drumuri asfaltate care se află la o distanţă de 29 de kilometri 
de Linotopi. Dar nu puteam continua drumul spre Linotopi cu automobilul pentru că nu exista un 
drum acoperit măcar cu pietris. Nici să merg pe jos nu riscam având nevoie de două zile libere de 
care nu dispuneam niciodată. 

Când am pornit la drum spre nordul Greciei a cincea oară, în iunie 2011, încă de la Chișinău mi-am 


programat să parchez maşina la Eptakhori, să plătesc un ghid ca să merg pe jos ori călare 29 km 
până la locul care mă atrăgea ca un magnet... L-am invitat şi pe Nicolae Dabija la Linotopi dar 
poetul avea alte drumuri în acea vară si am plecat la drum cu fiul meu Tudor. 

Numai că ajungând la Eptakhori am constatat, spre bucuria mea, că nu mai aveam nevoie de ghid 
şi de cal. Drumul era deja acoperit cu pietriș cu finanțare europeană si în a doua jumătate a zilei de 1 
iulie 2011 am reușit să ajung cu automobilul la Linotopi. Mare mi-a fost mirarea să constat că 
localitatea Linotopi nu mai există. Nu are nicio casă, niciun locuitor, şi nicio biserică nu exista în 
acel loc. La intrarea în fostul sat Linotopi am observat un indicator pe care erau incrustate două 
direcții posibile: la stânga, 9 km până la Gramostea; la dreapta, 5 km până la Biserica Sf. Zaharia. 
M-am grăbit să vizitez mai întâi localitatea Gramostea până la care drumul era pavat, admirând 
istorica localitate Gramoştea de la poalele muntelui cu același nume, localitate care era în curs de 
reconstrucţie la mai bine de un secol după ce a fost lichidată de „binevoitorii” aromânilor, la fel ca si 
Linotopi. (Cunoscând bine „dragostea” grecilor fata de minoritatea aromână nu-mi vine a crede ca 
aceste două localităţi pline ochi de istorie aromäneascä au fost distruse de turci sau doar de turci...). 
Revenind la Linotopi am pornit cu automobilul pe drumul de 5 km spre Biserica Sf. Zaharia. Acest 
drum nu a durat mai mult de trei-patru sute de metri, iar cel de mai departe fiind spălat de ploile 
torențiale care avusese loc o lună mai devreme şi am luat-o pe jos, pe cărare, lăsând mașina şi fiul în 
mijlocul drumului, practic inexistent, şi pornind în mare grabă în direcția bisericii printre grămezile 


de glod uscat si copaci adusi In cale de ploile de pe panta Grammosului. Pentru cä ziua se apropia 
vertiginos de sfärsit alergam ca un apucat sä reusesc sä filmez minunea. Am mers pänä am väzut 
dupä ultima cotiturä la dreapta o veche si frumoasä bisericä. Era Biserica Sf. Zaharia spre care ani 
de zile am tins s-o väd si s-o filmez. 

Dar, din nou dezamägire, aproape totalä: Biserica era päräsitä si inconjurata doar de ierburi, arbusti 
si pini seculari; usa bisericii era inchisa ermetic, cheia se afla in broascä, dar niciun efort nu mi-a 
permis sä deschid broasca ruginitä si usa, si nici cheia nu se da scoasä din broascä. Aveam nevoie de 
un cleşte, dar de unde să-l iau dacă mașina se afla la cinci kilometri de la bisericä?... Deasupra ușii 
am observat o pisanie cu litere grecești, mai bine zis fragmente de pisanie abia văzute, arse de soare 
si spălate de ploi. La prima vedere pisania nu părea să fie din anul 1426. Amintirile despre „albastrul 
de Voroneț”, pictura exterioară a Bisericii Mănăstirii din Voroneţ, care-şi păstrează culorile de 500 
de ani fără mari schimbări, partial mi-au spulberat îndoielile privind vârsta pisaniei Bisericii Sf. 
Zaharia. Dar se vedeau bine câteva sloiuri de tencuială puse pe pisanie, urme lăsate de „binevoitorii” 
de mai târziu. Cercetarea mea a durat până când am filmat fragmentele acestei pisanii şi toate 
detaliile construcției pe din afară şi împrejurimile bisericii şi, când m-am convins că nu am nicio 
şansă să pătrund în sfântul lăcaș, ca să văd dacă mai există şi in interior vreo pisanie, am pornit la 
drum spre locul unde mă așteptau Tudor si Toyota noastră. N-am mers nici până la prima cotitură, 
că l-am observat pe Tudor venind mirat, chiar speriat, în mare grabă, spre mine, deranjat că am lipsit 
mai bine de două ore si a pornit pe jos să vadă unde m-am inglodat, dar si curios fiind să vadă 
biserica despre care i-am vorbit totul ce ştiam în drum spre Macedonia istorică. 

Soarele se apropia de orizont când am ajuns la maşină si am luat-o grăbiţi la vale până la autostradă, 
ca să mai parcurgem vreo 150 de km până la Metsovo (Aminciu), unde ne aștepta cu masa întinsă 
familia aromânilor Ghiorghi si Mușata Platari-Tzimă. El fiind unul dintre cei mai iscusiti pictori 
aromâni de icoane din lemn din tot nordul Greciei şi cunoscut scriitor al aromânilor. 

Două zile mai târziu înainte de a porni la drum spre casă Ghiorghi Platari-Tzimă mi-a dăruit (mai 
corect ar fi să zic: mi-a încredințat pentru păstrare) patru cărți în aromână scrise de el: una intitulată 
VASILI TALABACLU (un important scriitor satiric aromân), prefațată, redactată si editatä/tipäritä 
la Atena în anul 2007 de Ghiorghi Platari-Tzimă; celelalte trei fiind în manuscris, cu litere latine, 
pictate şi scrise artistic de autor: „Manuscrisi Armáneshti”; „Sculptura bâseritsească pri lemnu shi 
simbolizările a Ijei”; cel de al treilea manuscris, mult mai voluminos, este o carte de folclor 
armânesc din Aminciu, localitatea de baştină a autorului. Mi-a oferit cel de al cincilea exemplar din 
opt scrise de autor cu propria mână, care se încheie cu următoarele cuvinte: „Manuscrisa aestă carte 
dit izvoarile a popului Armân, fu scrisă, pictată shi decorate di Ghiorghi Platari-Tzimă Aminciu la 
anlu 1989 shi are ishită pri optu exemplare: Nr. 5/8”. Manuscrisul este intitulat: „CÂNTITSI 
ARMANESHTI DI AMINCIU' cu următoarea dedicație: „Domnulu Vasile Soimaru, bunlu oaspe a 
meu, cu vreare armânească: Ghiorghi Platari-Tzima. Aminciu, la 03 di Alunar a anlui 2011”. 

Mai zicändu-mi cä voi putea tipäri dacä voi dori si dacä voi avea posibilitatea aceste manuscrise 
doar dupa plecarea sa in lumea celor drepti... Sper si mà ajute Dumnezeu ca sa pot indreptati 
aceasta mare incredere a fratelui meu aromän. 

Prin acele locuri am trecut si in vara anului 2012, dar n-am avut timp sä mai urc o data in muntii 
Grammos, sä mà conving daca Biserica Sf. Zaharia si-a mai deschis usile. 

Dupä calatoriile in aromanime am incercat sä ma descurc singur cu informatiile obtinute In timpul 
cautarilor mele. 

Pe data de 4 noiembrie 2011 am mers cu consáteanca mea de onoare, Zamfira Mihail, la directorul 
Institutului de Cercetari Sud-Est Europene al Academiei Romane, dl N.S. Tanasoca, läsändu-i 
pentru examinare fotografiile de la Linotopi $i manuscrisele lui Ghiorghi Platari-Tzima. Raspunsul 
l-am primit o säptämänä mai tarziu printr-un mesaj internet de la Zamfira Mihail: 


„Coane Vasile, astäzi 11.11.11 prof. N.S.Tanasoca mi-a restituit toate cele trei manuscrise originale 
de la Aminciu, cartea pe care ati primit-o cu autograf si mi-a exprimat regretul că nu-şi poate lua 
răspunderea sá vá dea in scris textul transcris din inscripția în limba greacă, deoarece ar trebui s-o 
verifice la faţa locului. Afirmă însă, oral, că este un fel de binecuvântare, în limba greacă, la 
intrarea în biserică”. 

L-am rugat într-o scrisoare să se documenteze în acest sens si pe prietenul Ghiorghi Platari-Tzimă, 


care locuieşte la Atena, dar care-şi petrece toate vacantele de iarnă și vară la vila sa din munții Pind, 
la Aminciu-Metsovo, unde s-a născut: 


„Prieten drag, în luna august anul trecut v-am trimis un plic recomandat cu fotografii si o scrisoare 
adresată Dumneavoastră, dar peste 40-50 de zile s-a întors plicul la Chişinău, negăsindu-se adresatul 
Platari. După aceasta v-am telefonat de multe ori ca să aflu ce s-a întâmplat cu Dv că nu daţi niciun 
semn de viata. Abia săptămâna trecută am reuşit să Vă contactez şi să mă linistesc. 

Vă mai trimit o dată pozele de la Linotopi, de lângă Gramostea, acolo unde nu mai este nicio casă, 
fântână sau măcar o stână. Dar la vreo cinci kilometri am găsit renumita Biserică Sf. Zaharia în care 
se zice că a existat cândva o scriptură/pisanie în limba aromână cu litere greceşti, descoperită de 
către cercetători, dar care în mod enigmatic a dispărut. Din textele anexate ale lui Cândroveanu, Știr 
şi Dabija, vă puteţi convinge şi Dv de acest lucru. Ar fi o adevărată minune ştiinţifică dacă Dv aţi 
găsi urmele acelei scripturi/pisanii din Biserică sau articolul din revista „Makedoniki Zoi”. 

Vă trimit aceste texte poate Dv prelungiti căutările la Arhivă sau Muzeul de istorie şi Vă rog să mă 
tineti si pe mine la curent cu rezultatele căutărilor acestui document. 

Poate reuşim? 

Așa să ne ajute Dumnezeu! 

Al Dumneavoastră prieten si frate, 

Vasile Şoimaru, 

5 februarie 2013” 


Trecuse mai putin de o jumätate de an de cand prietenul Platari m-a bucurat cu un apel telefonic dar 
care nu m-a bucurat cu nimic in acest sens: nicio urmä de revista si nici o informatie despre pisania 
mult cäutatä de la Linotopi. Inainte de a pune punct acestui text, zilele trecute, i-am mai telefonat o 
datä lui Gh. Platari interesändu-mä dacä n-au survenit schimbäri in procesul cäutärilor noastre 
comune, dacä nu s-a gäsit cumva revista cu pisania fotografiatä. Räspunsul a fost prompt: värsta si 
starea sănătății nu-i mai permit sá facă investigaţii de acest gen. I-am promis că voi merge la vara la 
Aminciu, pentru a saptea oarä, iar de acolo, impreunä, la Linotopi ca sá cäutäm urmele posibilei 
descoperiri. Poate deschidem si usa bisericii. 


Nici încercările mele disperate de a-l contacta telefonic pe Hristu Candroveanu pentru a pune la cale 
o intalnire la Bucuresti si chiar o cálátorie la Linotopi, sá aflam daca cercetärile sale au evoluat de 
atunci, din anul 1995, n-au adus nici un rezultat. N-am avut norocul sä-mi räspundä profesorul la 
telefon nici o data (cei care mi-au oferit numärul lui de telefon m-au prevenit cä-mi va fi foarte greu 
să-l contactez, el folosind telefonul mai mult pentru a apela pe alţii), ca să aflu la începutul anului 
2014 că profesorul aromân a plecat la Domnul pe data de 9 decembrie 2013. Dumnezeu să-l 
odihnească iar pe noi să ne ajute să scoatem la capăt sarcina pe care ne-a lăsat-o nouă acest minunat 
patriot şi frate aromân de-al nostru. 


Doar rugămintea mea insistentă adresată prietenului Valentin Ciumac, Ambasadorul R. Moldova la 
Atena, să participe la această investigație mi-a fost de bun augur. Asteptänd o perioadă de timp 
răspuns la prima mea scrisoare (electronică) am primit un mesaj-surpriză de la Atena la care au fost 
anexate trei articole, la fel, surprize: două din revista (Atenţie!) „Makedoniki Zoi”, numărul din 


februarie 1972 si un articol la tema data, descoperit pe un sait grecesc, toate trei traduse in romana 
de lucrätoarea ambasadei Maria Butuc. Asa deci cu ajutorul Ambasadorului Ciumac am putut 
descoperi la Biblioteca Nationalä din Atena revista pe care o doreau s-o studieze atät de mult poetul 
Nida Boga si cercetătorul Hristu Cändroveanu. Iată titlurile acestor trei articole: 


1. Pelerinaj în Linotopi sila Sfântul Zaharia. Autor Dimitrios MAKRIS, profesor. Revista 
Makedoniki Zoi, 1972, februarie; 

2. Linotopi, ţara aghiografilor. Autor Socratis Liakou. Revista Makedoniki Zoi, 
1972, februarie; 

3. Macedonia de Vest: Kastoria-Linotopi-Sfântul Zaharia-Veterniko-Grammousta- 
Moschopoli. Martie 2006. Autor Aggelos SINANIS, scriitor si maistru fotograf 
(http://www.elladosperiigisis.gr/index.php/2006/198-taxidia-stin-alli-ellada-h- 
200/447-makedonia-kastoria-linotopi-veterniko-gramosta). 





MHNIAION. NEPIOAIKON OY 69-OEBPOVAPJOL 1972. -F 





Aceste trei articole (vor fi postate pe blogul nostru: www.romaniidinjurulromaniei.ro) mi-au 
permis, in sfärsit, sá-mi satisfac curiozitatea, sá indeplinesc, partial sau in totalitate, indemnul celor 
patru cercetatori interesati in aceasta investigatie: Hristu Candroveanu, Nida Boga, Victor Stir si 
Nicolae Dabija si sä trag unele concluzii ale mele, subiective. Dar desigur cele mai importante 
concluzii le vor trage profesioniștii din domeniu având la dispoziţie traducerea acestor trei texte, 
traducere efectuată de către doamna Maria Butuc de la Ambasada R. Moldova la Atena cu sprijinul 
domnului Ambasador Valentin Ciumac, cărora le exprim mulțumiri din partea mea şi a comunități 
ştiinţifice româneşti de pe ambele maluri ale Prutului. 


Pentru a înţelege mai profund cele trei articole menționate mai sus vom prezenta în continuare 
pentru cititorii şi cercetătorii interesați un fragment important și grăitor din cartea profesorului 


Hristu Cândroveanu, „Aromânii de ieri si de azi”: 


| AAA — 


HRISTU CÄNDROVEANU EVAR ? riguros, L. T. 

soscut ca textul de mai sus a fost Iranscris numaj, 


E i, pe 
din Salonic, il avea ca director, pe atunci, pe DI 
n-a raspuns intimpinani noastre scrise 


— a Y astra intr-acolo, ceea ce era obisnuit in AROMANII, AZI 
10 89) aceeasi publicatie mai lucra un alt 
Ber Liacu, adept al teoriei vlahofoniei 
upida cunoscută teone, Cunoscuta Fratii nostri aromäni din Peninsula Balcanica sunt o ramura a poporul 
mopoulos, combllut cu maiestrie român, ei raminind mai departe, se intelege, cetateni ai statelor in care träie 
Numarul lor este in prezent in jur de 1.500.000 de suflete, ce se repartizei 


iproximativ, astfel: 6-700.000 in Grecia; 5-600.000 in Albania; 300.C 
lugoslavie - in Macedonia mai ales, dar si in Bosnia-Hertegov 
( numiti si maurovlahi), pe intreaga coasta dalmata, inclusi' 
Croatia si Slovenia, la care se adauga 50-60.000 in Bulgaria. 

Aici in Tara, au ajuns in emigrari succesive, peste 100.000, num 


putut obține informaţii suplimentare in 
noi, DI S. Liacu a mai fost solicitar 
es, si de regretatul nostru canurar filolog, 


SCRISUL ROMÂNESC 
Craiova 
1995 





MI ya Îmi tran: 
a ansmitea, intr-o al ‘ i 7 
El, Lincu a adus vesten mann Ata Scrisoare, din acelasi an 1972 


„Cu peste 20 de ani în urmă, prin 1972, remarcabilul poet şi prieten al meu care a fost Nida Boga 
(semna, ca istoric: L. T. Boga) imi semnala, intr-o scrisoare, pe care bineinteles ca o pästrez, 
urmätoarele: „Un prieten din Bucuresti (eu locuiam atunci in Ploiesti, iar poetul la Vaslui) mi-a 
trimis fotografia mănăstirii din satul Linotopi, azi în Grecia. S-ar fi publicat şi pisania mănăstirii, 
cu litere greceşti, dar cu textul aromânesc următor: «CARI VA S-VINĂ ŞI VA SI S-ÎNCL'INĂ 
CU EVLAVIE, LA AESTA BISEARICĂ, DUMNIDZA VA S-L'I AGIUTĂ. 1426.» Biserica a 
fost ridicată de aromânii din Linotopi în anul 1426 deci, cum Stă scris pe frontispiciu... Revista 
grecească «Makedonia» (corect: «Makedoniki Zoi» - Viaţa Macedoniei, n.n.) a publicat 
fotografia bisericii şi textul pisaniei!" 
Poetul îmi făcea cunoscut că textul de mai sus a fost transcris numai, din păcate - şi nu fotografiat. 
Revista în chestiune, din Salonic, îl avea ca director, pe atunci, pe DI. Cl. Turcas, aromân de origine, 
care n-a răspuns întâmpinării noastre scrise (ori poate că nici n-a plecat misiva noastră într-acolo, 
ceea ce era obişnuit în anii dictaturii comuniste de la noi). La aceeaşi publicaţie mai lucra un alt 
aromân, cercetátorul-filolog, DI. Socrati Liacu, adept al teoriei vlahofoniei aromânilor, socotiți a fi 
greci la origine, stupida cunoscută teorie, cunoscută mai ales de la academicianul atenian, 
Keramopoulos, combătut cu măiestrie de Th. Capidan. 


Nici de la DI Liacu nu s-au putut obtine informatii suplimentare in problema inscriptiei. Desi, in 
afarä de noi, DI S. Liacu a mai fost solicitat in acest sens, dar tot fara succes, si de regretatul nostru 
carturar filolog, Tache Papahagi. 

Nida Boga imi transmitea, intr-o alta scrisoare, din acelasi an 1972: ,, El, Liacu a adus vestea 
inscriptiei in chestiune, publicata in revista «Makedonia» a cercetarilor macedonene, cu ocazia 
publicarii unor articole privitoare la icoanele si zugravii de icoane originari din Linotopi". 

Potrivit Dlui Socrati Liacu, o copie a inscripţiei „s-a trimis la mitropolitul Athenei, iar alta la 
Patriarhia din Bucuresti, prin ambasadorul roman" din capitala Greciei - cum preciza poetul si 
istoricul riguros, L. T. Boga, in scrisoarea sa, de asemenea la dispozitia mea. 

Alte informatii, mai detaliate si mai sigure nu s-au putut obtine nici de la DI. Liacu, si nici de la cele 
doua inalte instante ecleziastice, din Atena si din Bucuresti. De ce oare!? 

Altminteri, revista din Salonic, ,, Makedoniki Zoi" publica, in numärul sau din februarie 1972, douä 
excelente pagini color ale mănăstirii (bisericii) “Sfântul Zaharia”, din Linotopi şi ale interioarelor 
ei... Pisania însă... Mister! Oare, de ce să fi dat înapoi DI. Socrati Liacu, după ce, nesilit de nimeni, 
semnalase atât de importanta inscripție pentru noi?!... O inscripţie ce ar preceda, cu aproape un 
secol, Scrisoarea lui Neacşu din Câmpulung-Muscel, datată cu 1521 numai! 

Personal, am sesizat conducerea Uniunii Scriitorilor - cea din 1972, dar şi cea de după decembrie 
1989, fără rezultat însă. Acesteia din urmă m-am adresat chiar în plenul Adunării Generale a 
Scriitorilor, când am cerut să fie trimisă o delegaţie oficială, de 2-3 scriitori, pe firul relatării de fata, 
la Salonic, la Linotopi, şi la Atena. Zadarnic, însă! Poate că între timp, inscripţia va fi fost şi distrusă 
deja, mai ales că în acest sens există o îndelungă tradiţie... Doamne, câtă blestemată inerție la noi! 
Poate că niciunde altundeva în lume...” (Din cartea: Hristu Cândroveanu. Aromânii ieri şi azi: 
Cultură, literatură, probleme, perspective. Ed. Scrisul românesc, Craiova - 1995, p. 24-25). 


(La cele scrise de Hristu Cândroveanu acum două decenii despre ,, blestemata inerție de la noi” ar 
mai fi de adăugat că indiferența românească (românească oare să fie?) a clasei politice, partial, si 
a celei ştiinţifice, este de neintrecut pe continentul european! Zicând aceste cuvinte mi-a venit in 
minte un alt caz simptomatic din domeniul uituceniei si indiferentei noastre proverbiale: este vorba 
de astronomica pauză de 73 de ani de la marea tragedie a Armatei Române de la Cotul Donului, din 
19-24 noiembrie 1942, până la inaugurarea de către administraţia zisă românească, în data de 25 
octombrie 2015, lângă Stalingrad pe teritoriul grandiosului Memorial German, la circa o sută de 
kilometri depărtare de Cotul Donului, a unui minuscul Cimitir de onoare cu rămășițele pământeşti 
ale 80 de ostași români reinhumati din totalul de 150 de mii de ostași români präpaditi acolo în 
timpul celui de al Doilea Război Mondial. Sau alt caz-cimitirul românesc de la Kurgan, de lângă 
Odesa, construcţie pornită vreo zece ani în urmă, banii destinati construcției spälati cu mare 
succes, dar care au fost suficienţi doar pentru instalarea Crucii centrale a cimitirului şi a unui 
segment del/4 din viitorul gard, ca să râdă odesitii de „proverbiala harnicie si responsabilitate 
românească” ). 


Citind fragmentul din cartea profesorului Hristu Cândroveanu prezentat mai sus şi comparândul cu 
cele trei articole primite de la Atena (sau invers) apar mai multe întrebări decât am avea răspunsuri 
la ele. Cândroveanu a fost aproape providential: Dacă avea aceste texte la dispoziție s-ar fi bucurat 
enorm că s-a găsit un român de dincolo de Prut să ajungă la Mănăstirea Sf. Zaharia din Linotopi, dar 
mai ales să organizeze căutările sä chiar găsirea revistei „Makedoniki Zoi" din Salonic şi traducerea 
din greacă a articolului semnat acum 44 de ani (februarie 1972) de către aromânul grec Socrati 
Liacu... 


Dat fiind volumul mare al celor trei articole am decis să le public împreună cu imaginile făcute de 
mine în drumul spre Linotopi pe saitul: www.romaniidinjurulromaniei.ro. În acest articol pregătit 
pentru revista LA mă voi referi doar la câteva fragmente din ele, care ne-ar permite să tragem câteva 
concluzii, repet, subiective, lăsând oastea oamenilor de ştiinţă sá concluzioneze mai adânc bazándu- 
se pe legile ştiinţei pe care au imbratisat-o. 


Citäm din articolul semnat de profesorul Dimitrios Makris „Pelerinaj in Linotopi și la Sfântul Zaharia”: 
„ Natura este atât de plină de strălucire sacră încât creează impresia că locul a fost ales special 

să găzduiască osemintele celor care, pentru succesiunea elenismului (sublinierea ne aparţine — n.n.) 

și-au găsit sfârşitul, în interesul memoriei nationale. 

..Scoala din Linotopi a fost construită în anul 1620 si a funcționat o sută de ani 

după ridicarea ei. 

Însa, progresul deosebit si strălucit al acestui loc, numit Linotopi, a fost oprit prin distrugerea lui 

de otomani în anul 1770, odată cu distrugerea satelor Moshopoleos, Nikolitsas şi alte sate cunoscute 

sub denumirea de „Vlahohoria”, locuitorii din Linotopi, fiind forţaţi de situaţie, au părăsit 

regiunea imprastiindu-se în diferite alte noi localități... 

„Pelerinajul continuă si în câteva minute ne aflăm iarăşi în fata unor ruine împrăștiate. Aici a fost un 

alt sătuc, Sf. Zaharias, la fel de valoros ca si Linotopi, cel putin la nivel aghiografic, si care a fost distrus 
mult mai târziu, în perioada ocupaţiei otomane. Interesul este, de asemenea, atras la fel de mult, însă 
într-un cadru mai limitat. În apropierea satului a fost descoperită si mănăstirea Sf. Zaharias. Întrebarea 

e cine de la cine a luat numele, satul de la mănăstire sau mănăstirea de la sat. Cert este că denumirea vine 
din aceeași sursă. 

Totodată această mănăstire are ceva impunător, o construcție măreaţă acoperită în pantă cu plăci din 
piatră. Arhitectura mănăstirii ne induce la perioada bizantină. Iconostasul mănăstirii fiind separat de restul, 
ceea ce dovedește că a fost construit mai târziu. Cupola conică octagonală a mănăstirii este de o 
frumuseţe deosebită, susținută de fronton. 

„.. Când a fost construit acest locas? Răspunsul ni-l oferă o inscripție, AXOA = (1671) care există 

ca excepție pe fațada exterioară exact deasupra întrării în pronaos. În baza informaţiei oferite acest 

lăcaş a funcționat în trecut ca mănăstire, fapt confirmat si de ruinile acestuia care nu sunt 


, 


imprástiate la distante mari, aflándu-se aproape una de alta...” 


Pe saitul www.romaniidinjurulromaniei.ro vom republica si articolul semnat de Sokratis Liakou 
„Linotopi, tara aghiografilor”, articol care nu ne este de mare folos pentru a trage concluziile privind 
anul nasterii celui mai vechi document in limba romänä dar din care aflám (mai bine zis din 
fotografia anexatä la articol) de existenta unei alte bisericute, una minusculä si foarte frumoasä, 
numitä „templu”, care a existat la Linotopi, pe deal, dar care n-a avut nicio pisanie. 


Cel de al treilea articol, semnat de Aggelos Sinanis, „Macedonia de Vest: Kastoria-Linotopi- 
Sfântul Zaharia-Veterniko-Grammousta-Moschopoli”, publicat în martie 2006 pe saitul: 


www.alladosperiigisis.gr, este mai aproape de gândurile şi concluziile poetului Nida Boga si de cele 
ale a profesorului Hristu Cândroveanu. lată ce scrie Sinanis în acest articol: „...Exteriorul bisericii 


(Sf. Zaharia — n.n.) impresionează imediat pe vizitator. În zona de jos sub rămăşiţele picturilor murale 
ale suprafeţei exterioare a peretelui de sud deasupra vechii intrari P. Tsamisis a citit inscripția care 
se termina cu data 1671, de asemenea a citit şi arheologul Myron Michalidis în 1967, şi se referă 

la istoria mănăstirii. 

Astăzi, cercetătorul insistent doar suindu-se pe o scară are probabilitatea să distingă ceva. 

În interior situaţia este tragică, deplorabilă şi dezamăgitoare chiar si pentru cel mai bine 

intenţionat vizitator. Picturile din partea de vest, în ciuda construcţiei tardive a pronaosului, sunt 
distruse. Chiar si cele care au supravieţuit sunt foarte greu de distins din cauza sărurilor, umezelii, 


, 


uzurii, fumului de la „focurile aprinse de pástori pe timpul iernii”.... Deasupra usii de la intrare 
existá o inscriptie aproape complet distrusd. Cu dificultate se citesc cáteva cuvinte, care 
mărturisesc, dar care nu ajung pentru o concluzie definitivă. Se menţionează ca aceasta a fost 
scrisă în vlahă cu caractere greceşti: „Cari va s-vină si va s-Inclinä cu evlavie, la aeastä 
bisearică, Dumnidză va s-li agiută...”. (Acest fragment a fost citat de către H. Cândroveanu în 
cartea sa, fragmaent de text pe care îl postăm în articolul lui Sinanis, în limba greacă, în care este 
menționat citatul dat, fără a fi indicat si anul scrierii, 1426 sau 1671 — n.n.). 

Este un punct de vedere foarte interesant care va trebui cercetat de către specialisti, deoarece odată 
cu trecerea timpului dispar „dovezile”. Până astăzi, cunosteam doar o inscripţie si, bineînțeles, in 
trei limbi „greacă '- limba eclisiastică oficială, „apla” — limba populară la momentul dat, si 
„Vlaha” cu alfabetul grec, care se află în Mănăstirea veche a Sfinţilor Apostoli Kleinovou, 
Kalabaca. Funinginea anilor a acoperit toate suprafețele, toți Sfinţii sunt aici, în picioare cu săbiile 
lor, unii ținând în mână cruci, alții Evanghelia, in timp si în cupola bisericii este salvat 
Pantocratorul înconjurat de puteri angelice” 


koxox 


Aşadar, profesorul Dimitrios Makris, în interesul „succesiunii elenismului” pe teritoriile istorice 

ale aromânilor jertfeşte o întreagă comunitate minoritară națională, cea a aromânilor, 

nimind-o ,,vlahohoria”... Mai jos indicändu-ne si anul când, chipurile, a fost făcută inscripția, în 1671. 
Şi dacă ar fi să-l credem lui Makris, biserica din Linotopi s-a deschis cu o jumătate de secol mai târziu 
decât şcoala din acest sat istoric, anul 1620... 

Chiar dacă foarte posibil ne minte acest profesor privitor la anul inscripției de la intrarea în 

Biserica Sf. Zaharia, 1671, în loc de 1426, cum e la Nida Boga si Hristu Cândroveanu, m-am bucurat 
că Makris totuşi recunoaşte existenţa acelei inscripții. Foarte important e că ea a existat. Despre existența 
ei ne vorbește cu jumătate de gură si Sinanis, fără a menţiona si anul scrierii ei... Amintim aici că 

şi profesorul Tanaşoca zicea despre inscripţie, fără să insiste, că este „un fel de binecuvântare, în 
limba greacă, la intrarea în biserică”. Liaku nu ne vorbeşte nimic despre pisanie, în schimb ne prezintă 


o imagine a unei alte biserici Sf. Zaharia. 


Profesorii elenisti, antiaromäni, nu ne-au convins de adevărul susținut de ei și, deci, până la apariția 


altor documente doveditoare, rämäne In vigoare, teza poetului Nida Boga si a profesorului Hristu 
Cändroveanu privitor la existenta pisaniei de la Linotopi si a anului nasterii celui mai vechi text 
romänesc cu grafie elenä, si anume 1426... 

Ne indoim si de faptul ca scoala a fost inaugurata inaintea bisericii. Mai repede putea fi invers sau 
mácar concomitent, adicá o scoala pe längä biserica din sat. 

Chiar daca investigatia noastra inca nu este definitivatä, cäutärile realizate la ora actualä ne permit sä 
tragem aceste concluzii, ziceam, subiective. Intr-un fel sau altul, vom mai incerca odatä sa fortam 
usa frumoasei biserici Sf. Zaharia de lângă Linotopi, cine știe ce mai vede acolo, înăuntru, aparatul 
de luat vederi... 

Căutările vor continua pentru că O SUTĂ DE ANI DE ADÂNCIRE ÎN ISTORIA SCRISULUI 
ROMÂNESC EGALEAZĂ CU O SUTĂ DE ARGUMENTE ÎN PLUS ÎN FAVOAREA 
VEȘNICIEI CULTURII ROMÂNEȘTI PE CONTINENTUL NOSTRU!.. 

Nida Boga și Hristu Cândroveanu ne-au adus suficiente argumente ca să credem că pisania a existat 
si chiar există, cu anul scrierii ei şters. Dar dacă e aşa cu adevărat, pricep de ce nu sunt interesați 
oficialii- „binevoitori” ai statului grec sau cei ai Bisericii grecești în scoaterea la iveală a acelor 
argumente pro aromâne... După cum „recunosc” si „iubesc” ei minoritățile nationale din tara lor nu 
este greu de presupus de ce şi cum au dispărut anumite urme ale scripturii date. 

Nici până azi nu a fost renovată biserica Sf. Zaharia si nu a fost reconstruit un drum de cinci 
kilometri pentru pelerinii aromâni si pentru turiştii interesați de această biserică ortodoxă? 

În fine, ce fericit aş fi dacă aș putea citi cât mai curând posibil în presa internaţională următoarele 
titluri de presă: „Guvernul Greciei a recunoscut minoritatea armäneascä din tarä!”; „Cu 
prilejul Zilei Nationale a Greciei Cabinetul de Ministri al acestui stat - membru al UE, a 
organizat un sir de manifestări din care face parte si vernisarea unei mari expoziţii de cărți si 
reviste în care se va regăsi pentru prima dată întreaga colecţie a revistei „Makedoniki Zoi” 
(Viaţa Macedoniei)”; „Grecii au aprobat proiectul asfaltării drumului de 38 de kilometri 
Eptakhori-Linotopi-Gramos, plus cinci kilometri de la Linotopi până la Biserica Sf. Zaharia 
din Munţii Gramos, precum și proiectul reconstrucției Bisericii Sf. Zaharia cu restabilirea 


renumitei pisanii scrise acum 590 de ani în limba băștinașilor aromâni ai acestor locuri”... 


Vasile Şoimaru 


Publicat în revista Literatura si arta, iunie-iulie 2016 


DRUMUL ANEVOIOS SPRE LINOTOPI 
IN 25 DE IMAGINI FOTOGRAFICE 


(Rámasitele satelor istorice arománesti Linotopi, Gramostea in reconstructie 
si Biserica Sf. Zaharia ) 

